text: Designskole smitter af på hele byen
  27 november 2017 kl. 18.57
  Designskolen i Kolding fylder 50 år. Engang var den en skole for kunsthåndværk. I dag er den en international skole for design.
  - Design er gået fra at være flødeskummet på toppen af kagen til at være kagens bund.
  Det siger rektor på Designskolen i Kolding, Elsebeth Gerner Nielsen, når TV SYDs reporter beder hende om at sammenfatte skolens udvikling.
  Jørn Pedersen, borgmester, Venstre, Kolding.: "Designskolen har virkelig sat sit præg på Koldings udvikling. Skolen er en væsentlig del af kommunens vision"
  I dag fylder den 50 år. Den blev etableret i 1967, og i dag har Kolding Kommune for længst taget design til sig som en retningsgiver og et middel til vækst. Siden 2012 har byen i Trekanten haft en designstrategi, og byen er den første i Danmark og nr. to i Norden, som er optaget i Unesco-netværket Creative Cities.
  Hør et klip med Elsebeth Gerner Nielsen her:
  - Designskolen har virkelig sat sit præg på Koldings udvikling. Skolen er en væsentlig del af kommunens vision, og den har sat sit præg på de andre uddannelsesinstitutioner i byen, siger borgmester Jørn Petersen, (V).
  
  
  